**KUTSESTANDARD**

**Loomaarsti assistent, tase 4**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

Loomarsti assistent, tase 4 kutsestandard on tasemeõppe õppekava ning koolilõpu ja töömaailma kutse andmise aluseks.

|  |  |  |
| --- | --- | --- |
| **Kutsenimetus** | **Eesti kvalifikatsiooniraamistiku (EKR) tase** | |
| *Loomaarsti assistent, tase 4* | *4* | |
| **Võimalikud spetsialiseerumised ja nimetused kutsetunnistusel** | | |
| **Spetsialiseerumine** | | **Nimetus kutsetunnistusel** |
| Suurloom | | Eesti keeles: Suurlooma loomaarsti assistent, tase 4  Inglise keeles: Productive Animal Veterinary Assistant |
| Väikeloom | | Eesti keeles: Väikelooma loomaarsti assistent, tase 4  Inglise keeles: Companion Animal Veterinary Assistant |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| **Loomaarsti assistent, tase 4** on oskustöötaja, kes abistab loomaarsti diagnostiliste ja raviprotseduuride ning loomade hooldamise juures. Ta suhtleb klientidega, toetab tööprotsessi sujuvust, osaledes tulemuslikult meeskonnatöös ning töötab enamasti iseseisvalt etteaimatavates, kuid muutuda võivates olukordades.  Tööd tehakse praksistes, loomakliinikutes, loomapidamishoonetes ja välitingimustes, vajadusel ka öösiti ning puhkepäevadel. Töö võib olla vaimselt ja emotsionaalselt pingeline.  Olulised töövahendid on IT-lahendused, diagnostika- ja ravivahendid ning looma fikseerimisvahendid. Töö eeldab usaldusväärsust, vastutustunnet, pingetaluvust, head suhtlemisoskust ja füüsilist vastupidavust. |
| **A.2 Tööosad** |
| A.2.1. Töötamine praksise registratuuris  A.2.2. Töötamine vastuvõtus ja esmaste (sh diagnostiliste) protseduuride läbiviimine  A.2.3. Loomade hooldamine statsionaaris  A.2.4. Raviprotseduuride läbiviimine loomaarsti vastutusel  A.2.5. Kirurgiliste operatsioonide assisteerimine ja anesteesia jälgimine  A.2.6. Kliinilise diagnostika läbiviimine  A.2.7 Üldanesteesia läbiviimine loomaarsti juhendamisel  A.2.8 Esmaabi andmine loomadele |
| **A.3 Kutsealane ettevalmistus** |
| Loomaarsti assistent, tase 4 kutsel töötamiseks on vajalikud vähemalt põhiharidus ja töötamise käigus omandatud kutseoskused või keskhariduse baasil omandatud kutsealane koolitus, mis on läbitud kutseõppeasutuses. |
| **A.4 Enamlevinud ametinimetused** |
| Loomaarsti abiline, loomaarsti assistent |
| **A.5. Regulatsioonid kutsealal tegutsemiseks** |
| Regulatsioonid puuduvad. |
| **A.6. Tulevikuoskused** |
| Loomaarsti assistendi töövaldkonda kujundavad digitaliseerumine ja tehnoloogia areng, mis suurendavad vajadust digipädevuste arendamisel. Suureneb vajadus ravimite ja ravimijääkide ning jäätmete (sh bioloogilised) ohutuks käitlemiseks. Rahvusvahelistumise tõttu suureneb võõrkeelte oskus ja kultuurilise mitmekesisuse arvestamine. Samal ajal kasvab kliendikesksuse roll ning vajadus emotsionaalse ja vaimse vastupidavuse järele, et tulla toime pingeliste tööolukordadega. Järjest olulisemaks muutub loomade heaolu tundmine ja tagamine. Kutsealal töötamiseks on vajalik pidev elukestevõpe. |
| **Ettepanekud A-osale** |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| **Kutse taotlemisel nõutavad kompetentsid** |
| **Loomaarsti assistent, tase 4** kutse taotlemisel on nõutav kohustuslike kompetentside B.3.1 – B.3.8 tõendamine vastavalt spetsialiseerumisele.  Võimalik on spetsialiseeruda väikelooma loomaarsti assistendiks või suurlooma loomaarsti assistendiks. |
| **Kvalifikatsiooninõuded haridusele ja töökogemusele** |
| **Nõuded kutse taotlemisel**  Töömaailma taotlejale   1. Vähemalt põhiharidus ja varasem töökogemus loomaarsti abilise ülesandeid täites vähemalt üks aasta ning eesti keele oskus vastavalt keeleseadusele ja selle alusel kehtestatud nõuetele   või   1. Vähemalt põhiharidus ja kutse kompetentsusnõuetega seotud täienduskoolituse läbimine ning eesti keele oskus vastavalt keeleseadusele ja selle alusel kehtestatud nõuetele   Kutseõppe koolilõpetajale   1. Täies mahus läbitud vastava eriala tasemeõppe 4. taseme õppekava   **Nõuded kutse taastõendamisel**  Kutse antakse tähtajatult ning taastõendamise nõudeid ei kehtestata.  Kutse andmise korraldus, sh kutset taotleva/taastõendava isiku esitatavad dokumendid ja kutse taotleja/taastõendaja kutsealase kompetentsuse hindamise viis ja vormid on reguleeritud loomaarsti assistent kutse andmise korras. |
| **Ettepanekud B.1-osale** |
| **B.2. Üldoskused** |
| **Mõtlemisoskused**   1. Terviklikult mõtlemine - Mõistab ja analüüsib olukorda, probleemi või küsimust tervikuna, võttes arvesse erinevaid aspekte, seoseid ja tagajärgi. Jagab teabe mõttes väiksemateks üksusteks ning tajub tervikpilti, mõistab süsteemide ja protsesside komplekssust.   **Enesejuhtimiseoskused**   1. Empaatiline käitumine - Märkab ja mõistab teiste inimeste tundeid, vajadusi ja reaktsioone ning arvestab nendega, olles vastutulelik ja abivalmis. Loomadega töötamisel arvestab loomade viie vabadusega. 2. Keskkonnahoidlik käitumine - Järgib bioohutuse ja säästva tegutsemise põhimõtteid, kasutades energiat ja loodusressursse säästvalt ning vähendades jäätmeid. 3. Pinge talumine - Säilitab keerukates olukordades, surve all või kriisis tegutsedes efektiivsuse, emotsionaalse ja vaimse tasakaalu ega kaota enesekontrolli. 4. Juhistest ja nõuetest lähtumine - Järgib tööd tehes veterinaarialaseid juhiseid, nõudeid, eeskirju, õigusakte, standardeid, hea veterinaarne tava jmt. 5. Erialane enesearendamine - Teadvustab arendamist vajavaid oskusi oma töös ning leiab viise, kuidas ennast täiendada ja arendada (nt osaleb konverentsidel, koolitustel, kutseühingu tegevuses, loeb erialakirjandust).   **Lävimisoskused**   1. Koostöö -Teeb eesmärgi saavutamiseks või ülesande lahendamiseks tõhusat koostööd, täites oma rolli meeskonnas ning käitudes usaldusväärselt ja koostööd soodustavalt. 2. Digipädevus - Kasutab igapäevaselt arvutit järgmisel tasemel (Lisa 1 – digipädevuse enesehindamise skaala): infotöötlus, kommunikatsioon, ohutus - algtasemel kasutaja; sisuloome, probleemilahendus – algtasemel kasutaja |
| **Ettepanekud B.2-osale** |

|  |
| --- |
| **B.3 Kohustusliku kompetentsid** |

|  |  |
| --- | --- |
| **B.3.1 Töötamine praksise registratuuris** | **EKR tase 4** |
| Tegevusnäitajad   1. Planeerib visiidiajad vastavalt praksise tavadele ja reeglitele ning kliendilt (sh loomaomanikult või loomapidajalt) saadud teabele. 2. Kontrollib ja sisestab patsiendi andmed (identifitseerib looma) kliendi esitatud teabele ja dokumentide alusel ning vajaduse korral loob uue kirje või uuendab olemasolevat. 3. Annab loomapidajale selged, arusaadavad ja asjakohased esmatasandi loomatervisealased juhised, lähtudes looma seisundist ja kliendi vajadustest. 4. Võtab statsionaari määratud patsiendi vastu, kogudes teavet tema üldseisundi osas ning selgitab edasist protseduuri; jagab kliendile infot statsionaaris viibiva patsiendi kohta. 5. Annab kliendile üle statsionaaris viibinud patsiendi ja selgitab koduse hoolduse juhiseid. 6. Käitleb, tellib ja müüb kaupu vastavalt loomaarsti juhistele ja kehtestatud korrale. 7. Jälgib registratuuri varustuse ja ruumide korrasolekut ning vajadusel kõrvaldab ilmnenud puudused või teavitab riketest ja puudustest vastavalt praksise tavadele. | |
| Teadmised  Klienditeenindamine ja suhtlus; enamlevinud haigused ja diagnostika, sh infektsioonhaigused ja nende profülaktika; patsientide koordineerimine; kirurgia põhialused; loomadele esmaabi andmise põhimõtted; seadusega ettenähtud identifitseerimisvõimalused (loomade registrid); loomade dokumendid (tõutunnistus, rahvusvaheline lemmiklooma pass, vaktsineerimistunnistus, ostu-müügi leping jm Eestis kehtivad loomi puudutavad lepingud); Hea Veterinaarne Tava (HVT); puhastus- ja desinfektsioonivahendid ning –meetodid; loomade söötmise, käitumise ja pidamise alused; statsionaarse patsiendi hooldamine; loomade fikseerimine; farmakoloogia alused; praksises kasutatavad arvutiprogrammid ja andmekogud; ravimite ja kaupade pakendite lugemine; kaupade käitlemine/tellimine; esmaabi andmine inimesele | |
| **Ettepanekud B.3.1-osale** | |
| **B.3.2 Töötamine vastuvõtus ja esmaste (sh diagnostiliste) protseduuride läbiviimine** | **EKR tase 4** |
| Tegevusnäitajad   1. Assisteerib loomaarsti meditsiiniliste (diagnostiliste) ja raviprotseduuride juures, lähtudes olukorrast ja etteantud juhistest. 2. Käsitleb ja fikseerib patsiendi, järgides tööohutusnõudeid ja looma heaolu ning arvestades liigiomaseid iseärasusi. 3. Kogub analüüsimaterjali, märgistab ja säilitab selle ning vajadusel korraldab edasisaatmise vastavalt loomaarsti juhistele. 4. Hoiab vastuvõturuumi sisseseade ja diagnostikavahendid korras ning jälgib tarvikute olemasolu, teavitades puudustest või rikete ilmnemisest. 5. Rakendab erinevate loomaliikide märgistamise nõudeid ja protseduure oma töös vastavalt kehtivatele õigusaktidele. | |
| Teadmised  Laboratoorse diagnostika alused; kliinilise diagnostika alused; vastuvõtu varustuse kasutamise ja korrashoiu põhimõtted; eri loomaliikide käsitlemine ja fikseerimismeetodid; vastavalt loomaarsti antud juhistele protseduuride läbiviimine; loomade heaolu ja tööohutusnõuded; nõuded postisaadetistele; esmaabi looma liigiti | |
| **Ettepanekud B.3.2-osale** | |
| **B.3.3 Loomade hooldamine statsionaaris** | **EKR tase 4** |
| Tegevusnäitajad   1. Valmistab ette sobiva aseme või ala, lähtudes looma liigist ja seisundist. 2. Täidab patsiendikaardi ja ravilehe loomaarsti juhiste kohaselt. 3. Söödab, joodab, jalutab ja teostab üldhooldusprotseduure loomaarsti juhiste kohaselt, arvestades looma liigiomast käitumist, heaolu ja terviseseisundit. 4. Peseb ja desinfitseerib korduvkasutatavad asemematerjalid, järgides infektsioonhaiguste ja nende profülaktikat. 5. Puhastab, peseb ja pügab looma vastavalt vajadusele, arvestades looma liiki, heaolu ja haigusseisundit. 6. Hoiab statsionaaris ja muudes hooldusruumides oleva sisseseade ja varustuse korras ning jälgib tarvikute olemasolu, teavitades puudustest või rikete ilmnemisest. | |
| Teadmised  Loomade hügieen; loomade toitmine; loomade heaolu; üldhooldusprotseduurid; dokumenteerimise alused | |
| **Ettepanekud B.3.3-osale** | |
| **B.3.4. Raviprotseduuride läbiviimine loomaarsti vastutusel** | **EKR tase 4** |
| Tegevusnäitajad   1. Manustab määratud ravimeid loomaarsti antud juhiste kohaselt. 2. Sooritab loomaarsti juhiste kohaselt määratud ravi - ja füsioteraapia protseduure, sh haavaravi, või abistab nende teostamisel. | |
| Teadmised  Ravimite manustamise viisid; enamlevinud haigused ja diagnostika, sh infektsioonhaigused ja nende profülaktika; haavaravi alused /desmurgia (sh sidumine ja/või lahastamine); tiinuse ja poegimise alused; A- ja antiseptika alused; füsioteraapia protseduurid | |
| **Ettepanekud B.3.4-osale** | |
| **B.3.5. Kirurgiliste operatsioonide assisteerimine ja anesteesia jälgimine** | **EKR tase 4** |
| Tegevusnäitajad   1. Valmistab ette operatsiooniruumi või -ala puhastades, desinfitseerides ja komplekteerides vastavalt planeeritavale protseduurile. 2. Peseb, desinfitseerib ja komplekteerib kirurgilised instrumendid vastavalt tootja juhistele ning praksise tavadele. 3. Kontrollib töövahendite ja aparaatide töökorras olekut, vajadusel korraldab seadmete hoolduse või remondi. 4. Valmistab patsiendi operatsiooniks ette vastavalt loomaliigile ja operatsiooni tüübile, jälgides elulisi näitajaid ning hoolitseb patsiendi liigiomase heaolu eest. 5. Abistab loomaarsti perioperatiivsete protseduuride tegemisel, jälgib patsiendi elulisi näitajaid ning manustab ravimeid loomaarsti juhiste kohaselt. 6. Paigutab patsiendi sobivale ärkamisalale või puuri, hooldab teda ning jälgib tema operatsioonijärgset seisundit, vajadusel teavitab loomaarsti. 7. Kontrollib vajalike materjalide, vahendite ja instrumentide olemasolu ning komplekteerib need vastavalt planeeritavale protseduurile. | |
| Teadmised  A- ja antiseptika alused; kirurgia põhialused; anesteesia ja analgeesia alused; loomadele esmaabi andmise põhimõtted | |
| **Ettepanekud B.3.5-osale** | |
| **B.3.6. Kliinilise diagnostika läbiviimine** | **EKR tase 4** |
| Tegevusnäitajad   1. Assisteerib loomaarsti kujutava diagnostika protseduuridel (nt röntgen, ultraheli, MRT, KT), valmistades ette vajaliku aparatuuri ja abivahendid ning positsioneerides patsiendi vastavalt juhistele. 2. Võtab loomaarsti juhiste järgi laboriproove, valmistab need ette analüüsiks ning assisteerib laboratoorsete uuringute läbiviimisel, järgides hügieeni- ja ohutusnõudeid. | |
| Teadmised  Patsiendi suunad ja tasandid; kiirguskaitsevahendid ja kiirguskaitse alustõed; abivahendid (nt. liivakotid, rennid jne), materjalid (nt. tutikud, geelid jne); kujutava diagnostika seadmete hooldamine ja kasutamine; laboriseadmete ja tarvikute tööpõhimõtted ning hooldus; enamlevinud laboriprotseduuride (hematoloogiliste, vere biokeemiliste, uriini- ja roojauuringute, parasitoloogiliste, bakterioloogiliste, tsütoloogiliste, viroloogiliste) läbiviimise põhimõtted; laboritarvikute ja materjalide olemasolu ja hankimine | |
| **Ettepanekud B.3.6-osale** | |
| **B.3.7 Üldanesteesia läbiviimine loomaarsti juhendamisel** | **EKR tase 4** |
| Tegevusnäitajad   1. Valmistab ette ja kasutab anesteesiaseadmeid loomaarsti juhiste kohaselt, kontrollib nende töökorda ning teavitab riketest vajadusel korral. 2. Kasutab monitoorimisseadmeid vastavalt juhistele, märkab kõrvalekaldeid ning reageerib ja tegutseb loomaarsti juhendamisel. 3. Dokumenteerib patsiendi elulised näitajad, jälgib nende muutusi ning teavitab loomaarsti kõrvalekalletest ja tegutseb vastavalt tema juhistele. 4. Jälgib patsiendil ravimite toimet ning teavitab loomaarsti ootamatutest kõrvaltoimetest. 5. Järgib üldanesteesia põhitõdesid vastavalt loomaliigile ning hoolitseb patsiendi liigiomase heaolu eest kogu protseduuri vältel. | |
| Teadmised  Anesteesia aparatuuri põhitõed; seadmete kasutamise ja hoolduse juhised; üldanesteesia põhitõed; anesteetikumide eripärad; kriitliste olukordade lahendamine | |
| **Ettepanekud B.3.7-osale** | |
| **B.3.8 Esmaabi andmine loomadele** | **EKR tase 4** |
| Tegevusnäitajad   1. Eristab esmaabi vajavaid seisundeid vastavalt loomaliigile ja olukorrale ning rakendab loomaarsti juhiste kohaselt sobivaid esmaabivõtteid. 2. Tõkestab vajadusel verejooksu, puhastab ja seob haava esmaabivahenditega. 3. Jälgib patsiendi seisundit ning vajadusel hoiab hingamisteed avatuna ja teeb loomaarsti juhendamisel kunstlikku hingamist või südamemassaaži. 4. Eristab enamlevinud mürgistusi põhjustavaid aineid ja nende kliinilisi tunnuseid ning rakendab loomaarsti juhiste kohaselt sobivad esmaabivõtteid mürgistusseisundite korral ning annab looma omanikule vajalikud juhiseid. 5. Rakendab šokiseisundi vastaseid tegevusi ja jälgib patsiendi seisundit loomaarsti juhiste kohaselt. 6. Kasutab esmaabivahendeid ja -tarvikuid õigesti ja sihipäraselt ning hoiab need korras ja kättesaadavana. 7. Dokumenteerib esmaabi andmise protsessi vastavalt praksise reeglitele ning teavitab loomaarsti toimunust. | |
| Teadmised  Toksikoloogia alused; esmaabivahendid ja - võtted; füsioloogia; anatoomia; farmokoloogia alused | |
| **Ettepanekud B.3.8-osale** | |

**KUTSET LÄBIVAD KOMPETENTSID**

|  |  |
| --- | --- |
| **B.3.9 Kutset läbivad kompetentsid** | **EKR tase 4** |
| 1. Järgib personali, loomade ja töökeskkonna bioturvalisuse nõudeid vastavalt etteantud juhistele. 2. Tegutseb loomadega töötamisel tööohutusnõudeid järgides ning ennetab vigastusi endale, loomale ja teistele. | |
| **Ettepanekud B.3.9-osale** | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1.Kutsestandardi tähis kutseregistris | Täidab kutseregistri töötaja |
| 2.Kutsestandardi koostajad: | Aive Kupp – Järvamaa Kutsehariduskeskus  Hedi Peetsu – Veterinaarassistentide Ühing  Helen Valk – Lemmikloomateenused OÜ, Eesti Loomaarstide Koda  Henri Siimon – Mobivet OÜ  Kadri Luhter – Järvamaa Kutsehariduskeskus  Kaisa Vahtmäe – Eesti Põllumajandus-Kaubanduskoda  Liisa Siimon – Mobivet OÜ  Priit Koppel – Eesti Loomaarstide Koda, Kose Loomakliinik  Tiina Toomet – Tiina Toometi kliinik  Toomas Tiirats – Eesti Maaülikool  Ulvi Martin – Järvamaa Kutsehariduskeskus |
| 3.Kutsestandardi kinnitaja | Toiduainetööstuse ja Põllumajanduse kutsenõukogu |
| 4.Kutsenõukogu otsuse number |  |
| 5.Kutsenõukogu otsuse kuupäev |  |
| 6.Kutsestandard kehtib kuni |  |
| 7.Kutsestandardi versiooni number |  |
| 8.Viide Ametite Klassifikaatorile (ISCO 08) | 5164 Lemmikloomade hooldajad |
| 9.Viide Euroopa kvalifikatsiooniraamistikule (EQF) | 4 |
| **C.2 Kutsenimetus võõrkeeles** | |
| Inglise keeles: Veterinary Assistant, veterinary nurse | |
| **C.3 Lisad** | |
| Lisa 1  [Digipädevuste enesehindamise skaala](https://www.kutseregister.ee/ctrl/et/Standardid_Lisa/downloadFile/11201606) | |